Document ID: 32002D0621

Reference:
EUR-Lex - 32002D0621 - FI
Avis juridique important
|
32002D0621
2002/621/EY: Euroopan parlamentin, neuvoston ja komission pääsihteerien, tuomioistuimen kirjaajan, tilintarkastustuomioistuimen, talous- ja sosiaalikomitean ja alueiden komitean pääsihteerien sekä oikeusasiamiehen edustajan päätös, tehty 25 päivänä heinäkuuta 2002, Euroopan yhteisöjen henkilöstövalintatoimiston organisaatiosta ja toiminnasta
Virallinen lehti nro L 197 , 26/07/2002 s. 0056 - 0059
Euroopan parlamentin, neuvoston ja komission pääsihteerien, tuomioistuimen kirjaajan, tilintarkastustuomioistuimen, talous- ja sosiaalikomitean ja alueiden komitean pääsihteerien sekä oikeusasiamiehen edustajan päätös,tehty 25 päivänä heinäkuuta 2002,Euroopan yhteisöjen henkilöstövalintatoimiston organisaatiosta ja toiminnasta(2002/621/EY)EUROOPAN PARLAMENTIN, NEUVOSTON JA KOMISSION PÄÄSIHTEERIT, TUOMIOISTUIMEN KIRJAAJA, TILINTARKASTUSTUOMIOISTUIMEN, TALOUS- JA SOSIAALIKOMITEAN JA ALUEIDEN KOMITEAN PÄÄSIHTEERIT, SEKÄ OIKEUSASIAMIEHEN EDUSTAJA, jotkaottavat huomioon Euroopan yhteisöjen virkamiehiin sovellettavat henkilöstösäännöt ja näiden yhteisöjen muuta henkilöstöä koskevat palvelussuhteen ehdot, jotka vahvistetaan neuvoston asetuksessa (ETY, Euratom, EHTY) N:o 259/68(1),ottavat huomioon Euroopan yhteisöjen henkilöstövalintatoimiston perustamisesta 25 päivänä heinäkuuta 2002 tehdyn Euroopan parlamentin, neuvoston, komission, tuomioistuimen, tilintarkastustuomioistuimen, talous- ja sosiaalikomitean, alueiden komitean ja Euroopan oikeusasiamiehen päätöksen(2) ja erityisesti sen 5 artiklan,sekä katsovat seuraavaa:(1) Henkilöstösääntöjen 27 artiklan mukaan palvelukseen otettaessa on tarkoitus varmistaa, että toimielin saa palvelukseensa mahdollisimman päteviä, tehokkaita ja luotettavia virkamiehiä, joiden palvelukseen ottaminen tapahtuu yhteisön jäsenvaltioiden kansalaisten joukosta maantieteellisesti mahdollisimman laajalta alueelta ilman rotuun, poliittiseen, aatteelliseen tai uskonnolliseen vakaumukseen, sukupuoleen tai sukupuoliseen suuntautumiseen perustuvaa syrjintää sekä riippumatta heidän siviilisäädystään tai perhetilanteestaan.(2) Henkilöstösääntöjen liitteessä III olevan 1 artiklan 1 kohdan kolmannessa alakohdassa määritellään yhteisen pariteettikomitean valtuudet, ja sen 3 artiklan toisessa kohdassa määritellään valintalautakuntien jäsenten nimeämismenettely avointen kilpailujen järjestämistä varten,OVAT PÄÄTTÄNEET SEURAAVAA:1 artiklaToimiston tehtävät1. Toimiston tehtävänä on järjestää avoimia kilpailuja virkamiesten ottamiseksi Euroopan yhteisöjen toimielinten palvelukseen parhain mahdollisin ammatillisin ja taloudellisin edellytyksin. Toimisto laatii soveltuvien hakijoiden luettelot, joiden avulla toimielimet voivat ottaa palvelukseensa korkeasti koulutettua ja toimielinten määrittelemät tarpeet täyttävää henkilöstöä.2. Toimiston tehtävät ovat tarkemmin määriteltyinä seuraavat:a) toimielimen pyynnöstä avoimien kilpailujen järjestäminen soveltuvien hakijoiden luetteloiden laatimiseksi virkamiesten nimittämistä varten. Kilpailut järjestetään henkilöstösääntöjen säännöksiä, 6 artiklan c kohdan mukaisesti vahvistettuja yhdenmukaistettuja arviointiperusteita sekä hallintoneuvoston hyväksymää työohjelmaa noudattaen;b) toimielinten kanssa tehtävä tiivis yhteistyö toimielinten ilmaisemien tulevien henkilöstötarpeiden arvioimista ja näiden tarpeiden mukaisten oikea-aikaisten kilpailuohjelmien valmistelua ja toteuttamista varten;c) valintamenetelmien ja -tekniikoiden kehittäminen parhaimpien käytänteiden perusteella ja toimielinten henkilöstön eri ura-alueille määriteltyjen pätevyysvaatimusten mukaisesti;d) toimielinten yhteisten kilpailujen perusteella laadittujen soveltuvien hakijoiden luettelojen ylläpitäminen ja valvonta;e) vuotuisten toimintakertomusten esittäminen toimielimille.2 artiklaToimielinten velvollisuudetKunkin toimielimen nimittävä viranomainen asettaa toimiston käyttöön hallintolautakunnan 6 artiklan i kohdan mukaisesti hyväksymän "kiintiön" perusteella asianmukaisen määrän valintalautakunnan jäseniä, lisäjäseniä ja valvojia, jotta varmistetaan valintamenettelyjen moitteeton sujuminen henkilöstösääntöjen liitteessä III olevan 3 artiklan säännösten mukaisesti.3 artiklaMuut palvelut1. Toimisto voi jonkin elimen, toimiston tai viraston ja toimiston johtajan välisen sopimuksen perusteella järjestää valintamenettelyjä henkilöstön ottamiseksi elimen, toimiston tai viraston palvelukseen. Toimiston johtajan on ennen tällaisen sopimuksen tekemistä pyydettävä sille hallintoneuvoston hyväksyntä. Sopimuksiin on sisällytettävä toimiston tarjoamiin palveluihin liittyvät rahoitusta koskevat yksityiskohdat.2. Toimisto voi tarvittaessa antaa teknistä apua toimielimessä, elimessä, toimistossa tai virastossa järjestettävää sisäistä kilpailua varten.3. Toimisto järjestää toimielimen pyynnöstä muuta henkilöstöä koskevan valintamenettelyn laatiakseen asianmukaisia soveltuvien hakijoiden luetteloita ja/tai tietokantoja, joita kukin toimielin voi käyttää muun henkilöstön palvelukseen ottamiseksi.4. Tällaiset toimet sisällytetään toimiston työohjelmaan 6 artiklan f kohdan mukaisesti, edellyttäen että asianomainen toimielin on esittänyt pyyntönsä riittävän ajoissa.4 artiklaValitukset ja vaatimukset1. Toimiston johtaja käyttää nimittävälle viranomaiselle henkilöstösääntöjen 90 artiklan nojalla kuuluvia valtuuksia kaikkien toimiston tehtäviin liittyvien vaatimusten tai valitusten osalta.2. Toimiston johtajan on tällaisten valitusten yhteydessä kuultava hallintoneuvoston puheenjohtajaa, jos hän aikoo vahvistaa alkuperäisen päätöksensä.3. Toimiston on vastattava Euroopan oikeusasiamiehen kaikkiin vaatimuksiin, jotka liittyvät toimistolle tämän päätöksen nojalla kuuluviin valtuuksiin.5 artiklaHallintoneuvosto1. Perustetaan toimiston hallintoneuvosto, jossa on yksi jäsen kustakin toimielimestä sekä kolme toimielinten henkilöstökomiteoiden yhteisymmärryksessä tarkkailijoiksi nimeämää henkilöstön edustajaa.2. Hallintoneuvosto nimeää puheenjohtajan, jonka se valitsee jäsenistään yksinkertaisella enemmistöllä kahden vuoden toimikaudeksi.3. Hallintoneuvosto hyväksyy työjärjestyksensä yksinkertaisella enemmistöllä esitettyään sen ensin toimielimille.4. Hallintoneuvosto kokoontuu puheenjohtajansa aloitteesta tai jonkun jäsenensä pyynnöstä.5. Kun hallintoneuvosto tekee päätöksen yksinkertaisella enemmistöllä, kullakin toimielimellä on yksi ääni. Äänten mennessä tasan puheenjohtajan ääni ratkaisee.6. Kun hallintoneuvosto tekee päätöksen määräenemmistöllä, äänet jakautuvat toimielinten kesken seuraavasti: komissio 18 ääntä, Euroopan parlamentti 7 ääntä, neuvosto 7 ääntä, tuomioistuin 3 ääntä, tilintarkastustuomioistuin 2 ääntä, talous- ja sosiaalikomitea 2 ääntä, alueiden komitea 2 ääntä, oikeusasiamies 1 ääni. Määräenemmistöön tarvitaan 24 ääntä.6 artiklaHallintoneuvoston tehtävätHallintoneuvosto hoitaa seuraavia tehtäviä toimielinten yhteisen edun mukaisesti:a) se hyväksyy määräenemmistöllä toimiston toimintasäännöt;b) se hyväksyy yksinkertaisella enemmistöllä toimiston organisaatiokaavion toimiston johtajan ehdotuksesta;c) se hyväksyy määräenemmistöllä toimiston toteuttaman henkilöstövalintapolitiikan periaatteet toimiston johtajan ehdotuksesta ja noudattaen Euroopan parlamentin, neuvoston ja komission pääsihteerien, tuomioistuimen kirjaajan, tilintarkastustuomioistuimen, talous- ja sosiaalikomitean ja alueiden komitean pääsihteerien sekä Euroopan oikeusasiamiehen edustajan kesken tehtävää sopimusta yhdenmukaisen henkilöstövalintapolitiikan ja palvelukseen ottamisen yhteisistä periaatteista ja soveltuvien hakijoiden luettelojen hyödyntämisen periaatteista sekä henkilöstösääntöjen asiaa koskevia säännöksiä;d) se laatii talousarviomenettelyn puitteissa yksinkertaisella enemmistöllä toimiston alustavan tulo- ja menoarvion, joka perustuu toimiston johtajan luonnokseen. Se toimittaa arvion komissiolle, joka laatii komission alustavan tulo- ja menoarvion. Samoin se esittää komissiolle toimiston henkilöstötaulukkoon tarpeellisiksi katsomansa mukautukset.e) se päättää yksinkertaisella enemmistöllä sellaisten lisäpalveluiden luonteesta ja hinnoista, joita toimisto voi tarjota toimielimille ja elimille sekä virastoille ja laitoksille maksua vastaan, sekä edellytyksistä, joissa toimisto voi tällaisia palveluja tarjota;f) se hyväksyy yksimielisesti toimiston johtajan ehdotuksesta työohjelman ja erityisesti järjestettävien kilpailujen suunnitelman ja aikataulun. Myös muut kuin avoimien kilpailujen järjestämiseen liittyvät palvelut toimielimille ja elimille sekä toimistoille ja virastoille sisältyvät työohjelmaan;g) se vahvistaa määräenemmistöllä toimiston johtajan valmisteleman luonnoksen pohjalta vuosikertomuksen, joka sisältää tiedot kaikista toimiston tekemiä töitä ja tarjoamia palveluita koskevista tulo- ja menopuolen alamomenteista. Se toimittaa ennen kunkin vuoden toukokuun 1 päivää toimielimille edellistä varainhoitovuotta koskevan kertomuksen, joka on laadittu kustannuspaikkapohjaisen kirjanpidon perusteella;h) se vahvistaa yksinkertaisella enemmistöllä kustannustenjaon perusteella kullekin toimielimelle kirjattavien muuttuvien ja välittömien kustannusten oikeudenmukaisen ja tasapainoisen erittelyn ja päivittää sen kolmen vuoden välein;i) se sopii palvelukseen ottamista koskevien tarpeiden perusteella yksinkertaisella enemmistöllä yksityiskohtaisista säännöistä, joita noudattaen kukin toimielin asettaa toimiston käyttöön asianmukaisen määrän valintalautakunnan jäseniä, lisäjäseniä ja valvojia;j) se hyväksyy yksinkertaisella enemmistöllä edellytykset, joilla toimisto voi antaa suostumuksensa sille, että toimielimet järjestävät itse omia kilpailuja toimielinten päätöksen 2 artiklan 1 kohdan mukaisesti.7 artiklaHenkilöstön nimittäminen1. Toimistoa johtaa johtaja, jonka komissio nimittää saatuaan nimitykselle hallintoneuvoston yksinkertaisella enemmistöllä hyväksymän puoltavan lausunnon. Hallintoneuvosto osallistuu tiiviisti menettelyihin, jotka edeltävät toimiston johtajan nimittämistä, kuten hakuilmoitusten laatimiseen ja hakemusten käsittelyyn.2. Toimiston johtajalla on toimiston henkilöstön nimittämisvaltuudet.3. Komissio, kun kyseessä on toimiston johtaja, ja toimiston johtaja, kun kyseessä on henkilöstö, jonka osalta tämä on nimittävä viranomainen, ilmoittaa hallintoneuvostolle virkamiesten ja muun henkilöstön nimityksistä, sopimusten allekirjoittamisesta, ylennyksistä tai kurinpitomenettelyn käynnistämisestä.4. Toimiston avoimista toimista tiedotetaan yhteisöjen kaikkien toimielinten virkamiehille heti kun nimittävä viranomainen on päättänyt toimen täyttämisestä.5. Toimiston johtaja nimitetään viiden vuoden toimikaudeksi, joka voidaan uusia kerran.8 artiklaToimiston johtajan tehtävät, henkilöstöhallinto1. Toimiston johtaja vastaa toimiston moitteettomasta toiminnasta. Johtaja toimii hallintoneuvoston toimivallan rajoissa ja tämän alaisuudessa. Hän varmistaa hallintoneuvoston sihteeristön toiminnan, tiedottaa tälle tehtäviensä toteuttamisesta ja esittää tälle toimiston moitteetonta toimintaa koskevia ehdotuksia.2. Hallinnolliset menettelyt, jotka liittyvät henkilöstön ja erityisesti palkkojen, lomien, sairauskassan, työtapaturmien ja eläkkeiden juoksevaan hallintoon, hoidetaan samoin edellytyksin kuin komission virkamiesten ja muun henkilöstön vastaava hallinto. Tämä luettelo ei ole tyhjentävä, ja toimisto voi sopia komission kanssa muista aloista, jotka se kattaa.9 artiklaRahoitus1. Toimiston määrärahat, joiden kokonaismäärä otetaan niille tarkoitettuun budjettikohtaan talousarvion komissiota koskevaan pääluokkaan, eritellään yksityiskohtaisesti tähän pääluokkaan kuuluvassa liitteessä. Tämä liite esitetään tulo- ja menotaulukkona, joka jaotellaan samalla tavoin kuin talousarvion pääluokat.2. Toimiston henkilöstötaulukko on komission henkilöstötaulukon liitteenä.3. Komissio siirtää tulojen ja menojen hyväksyjälle kuuluvat valtuudet liitteessä esitettyjen toimiston määrärahojen osalta toimiston johtajalle ja vahvistaa tämän valtuutuksen rajat ja ehdot. Hallintoneuvosto toimittaa varainhoitovuoden lopussa budjettivallan käyttäjälle toimiston tarjoamista muista maksullisista palveluista saatujen tulojen erittelyn osana kyseisen budjettikohdan liitettä.4. Toimiston kirjanpidossa noudatetaan komission tilinpitäjän laatimia kirjanpitosääntöjä ja -menetelmiä. Toimiston on pidettävä maksullisista palveluista saaduista tuloista erillistä kirjanpitoa.10 artiklaUudelleentarkasteluTätä päätöstä tarkastellaan uudelleen kolmen vuoden kuluttua toimiston perustamisesta.11 artiklaVoimaantuloTämä päätös tulee voimaan päivänä, jona se julkaistaan Euroopan yhteisöjen virallisessa lehdessä.Euroopan parlamentin puolestaPääsihteeriJ. PriestleyNeuvoston puolestaApulaispääsihteeriP. De BoissieuKomission puolestaPääsihteeriD. O'SullivanTuomioistuimen puolestaKirjaajaR. GrassTilintarkastustuomioistuimen puolestaPääsihteeriM. HervéTalous- ja sosiaalikomitean puolestaPääsihteeriP. VenturiniAlueiden komitean puolestaPääsihteeriV. FalconeOikeusasiamiesJ. Söderman(1) EYVL L 56, 4.3.1968, s. 1.(2) Ks. tämän virallisen lehden sivu 53.

Summary:
Euroopan unionin henkilöstövalintatoimisto (EPSO)
Euroopan unionin henkilöstövalintatoimisto (EPSO)
 
TIIVISTELMÄ ASIAKIRJASTA:
Päätös 2002/620/EY Euroopan yhteisöjen toimielinten henkilöstövalintatoimiston perustamisesta
Päätös 2002/621/EY Euroopan yhteisöjen toimielinten henkilöstövalintatoimiston organisaatiosta ja toiminnasta
PÄÄTÖSTEN TARKOITUS
Päätöksellä 2002/620/EY perustettiin Euroopan henkilöstövalintatoimisto (EPSO), joka vastaa henkilöstön rekrytoinnista EU:n toimielimille, virastoille ja elimille.  Päätöksellä 2002/621/EY asetetaan EPSOn organisaatiota ja toimintaa koskevat säännöt.  
TÄRKEIMMÄT KOHDAT
TehtävätEPSOn tehtävänä on vastata henkilöstövalintaprosessista EU:n toimielimille, virastoille ja elimille. Tätä varten se järjestää avoimia kilpailuja, joiden tulosten pohjalta voidaan laatia varallaololuetteloja soveltuvista ehdokkaista.  Se tekee tiivistä yhteistyötä toimielinten kanssa tulevien henkilöstötarpeiden arvioimista varten ja valmistelee näiden tarpeiden mukaisia kilpailuohjelmia.  Se kehittää valintamenetelmiä ja -tekniikoita parhaiden käytänteiden perusteella ja pätevyysvaatimusten mukaisesti.  Se ylläpitää ja valvoo kilpailujen perusteella laadittuja varallaololuetteloita.  ValintamenettelytKunkin EU:n toimielimen on asetettava EPSOn käyttöön asianmukaisen määrän valintalautakunnan jäseniä, lisäjäseniä ja valvojia, jotta varmistetaan valintamenettelyjen moitteeton sujuminen.  Asianomaisten EU:n toimielimien, virastojen ja elimien nimittävä viranomainen tekee päätöksen kilpailun läpäisseiden hakijoiden nimeämisestä.  Lisäpalvelut
EPSO voi myös tehdä seuraavaaJärjestää sopimuksen perusteella valintamenettelyjä henkilöstön ottamiseksi minkä tahansa elimen, toimiston tai viraston palvelukseen. Ennen tällaisen sopimuksen tekemistä EPSOn johtaja tarvitsee EPSOn hallintoneuvoston hyväksynnän. Sopimuksiin on sisällytettävä toimiston tarjoamiin palveluihin liittyvät rahoitusta koskevat yksityiskohdat.  Antaa teknistä apua toimielimessä, elimessä, toimistossa tai virastossa järjestettävää sisäistä kilpailua varten.  Järjestää valintamenettelyjä muita henkilöstöryhmiä kuin virkamiehiä varten, kuten toimihenkilöt ja väliaikaiset toimihenkilöt, ja laatii varallaololuetteloja soveltuvista ehdokkaista.  HallintoneuvostoEPSOlla on hallintoneuvosto, jossa on yksi jäsen kustakin toimielimestä sekä kolme toimielinten henkilöstökomiteoiden tarkkailijoiksi nimeämää henkilöstön edustajaa (ammattiliitot).  Hallintoneuvosto hoitaa pääasiassa seuraavia tehtäviähyväksyy EPSOn toimintaa ja organisaatiokaaviota koskevat säännöt;hyväksyy EPSOn henkilöstövalintapolitiikan periaatteet;päättää EPSOn lisäpalvelujen hinnoista;hyväksyy säännöt, joita noudattaen kukin toimielin asettaa EPSOn käyttöön asianmukaisen määrän valintalautakunnan jäseniä, lisäjäseniä ja valvojia.  EPSOn henkilöstön nimittäminen
Euroopan komissio nimittää EPSOn johtajan saatuaan ehdokkaan nimitykselle hallintoneuvoston puoltavan lausunnon. EPSOn johtaja vastaa moitteettomasta toiminnasta ja henkilöstön nimittämisestä. Johtaja nimitetään viiden vuoden toimikaudeksi, joka voidaan uusia kerran.
Talousarvio ja kirjanpito
EPSOn talousarvio kuuluu Euroopan komissiota koskevaan pääluokkaan. EPSOn kirjanpidossa noudatetaan komission tilinpitäjän laatimia kirjanpitosääntöjä ja -menetelmiä. Sen on pidettävä maksullisista palveluista saaduista tuloista erillistä kirjanpitoa.
MISTÄ ALKAEN PÄÄTÖKSIÄ SOVELLETAAN?
Päätöksiä 2002/620/EY ja 2002/621/EY on sovellettu 26. heinäkuuta 2002 alkaen.
TAUSTAA
Lisätietoja:Euroopan unionin henkilöstövalintatoimisto (Europa).  
ASIAKIRJAT
Euroopan parlamentin, neuvoston, komission, tuomioistuimen, tilintarkastustuomioistuimen, talous- ja sosiaalikomitean, alueiden komitean ja Euroopan oikeusasiamiehen päätös 2002/620/EY, tehty 25 päivänä heinäkuuta 2002, Euroopan yhteisöjen henkilöstövalintatoimiston perustamisesta – Euroopan parlamentin puhemiehistön julistus (EUVL L 197, 26.7.2002, s. 53–55) 
Euroopan parlamentin, neuvoston ja komission pääsihteerien, tuomioistuimen kirjaajan, tilintarkastustuomioistuimen, talous- ja sosiaalikomitean ja alueiden komitean pääsihteerien sekä oikeusasiamiehen edustajan päätös 2002/621/EY, tehty 25 päivänä heinäkuuta 2002, Euroopan yhteisöjen henkilöstövalintatoimiston organisaatiosta ja toiminnasta (EUVL L 197, 26.7.2002, s. 56–59)
Päätökseen 2002/621/EY tehdyt peräkkäiset muutokset on sisällytetty alkuperäiseen tekstiin. Konsolidoitu toisinto on tarkoitettu ainoastaan dokumentointitarkoituksiin.
Viimeisin päivitys: 07.11.2017